Ɣas ma tekcem tutlayt n tmaziɣt ɣer wallalen n taywalt, maca ulac win yerran lwelha aṭas ɣurs, d anect-a i yeǧǧan ineɣmasen ssemrasen taɣessa n tseddast n tutlayin nniḍen mebla ma faqen, am wakken d aɣen tuget n yineɣmasen ɣran s tutlayin nniḍen ama d taɛrabt ama s tefransist, ɣef waya mi ara ttarun ttxemimen s taɛrabt neɣ s tefransist, ttarun s teqbaylit, anecta yegla-d s wugur d ameqqran «ugur n yirwasen» i yesxerben tutlayt, tuɣal amzun d tayeḍ, aqbayli mi ara iɣer imagraden i d-yettwarun deg uɣmis n «Tiɣremt (La cité)»,yewɛer fell-as ad yefhem ayen i d-yettwarun.